Rīgā,

25.03.2021.             Nr. 1.2-5/5

Uz 11.03.2021.             Nr. 7.8.5./2021-DOC-687-811

**Biedrībai “Latvijas ceļu būvētājs”**

INFORMĀCIJAI:

Ministru prezidentam A. K. Kariņa kungam

Satiksmes ministram T. Linkaita kungam

*Par Ministru prezidenta ikgadējo ziņojumu Saeimai*

Pārresoru koordinācijas centrs saskaņā ar Ministra prezidenta A. K. Kariņa š.g. 11. marta rezolūciju Nr. 7.8.5./2021-DOC-687-811 sniedz atbildi uz Jūsu 5. marta vēstuli Nr. 8/21 par š.g. 25. februārī apstiprināto Ministru Prezidenta A. K. Kariņa gadskārtējo ziņojumu LR Saeimai.

Paldies, ka esat rūpīgi iepazinušies ar Ministru prezidenta ziņojumu Saeimai! Piekrītot, ka Jūsu vēstulē minētais formulējums ziņojumā iespējams nav viennozīmīgi interpretējams, vēlētos sniegt sekojošu izskaidrojumu. Ziņojumā ietvertais "**izveidota ilgtermiņa stratēģija “Latvijas valsts ceļu tīkla attīstības plāns 2020.-2040. gadam” un atbilstošs rīcības plāns ar paredzētu finansējumu"** nebūtu uztverams tādējādi, ka ir apstiprināts rīcības plāns ar Saeimā apstiprinātu valsts budžetā iekļautu finansējumu. Vārds "izveidota" lietots ar nozīmi 'radīta', 'izstrādāta', kas šajā gadījumā nav nepatiess apgalvojums, tāpat kā atbilstoša rīcības plāna izveide stratēģijas īstenošanai. Lai arī būtu bijis korektāk lietot vārdus “iespējamo projektu izmaksu un nepieciešamā finansējuma provizorisks aprēķins”, nevis “rīcības plāns ar paredzētu finansējumu”, tomēr vēlētos norādīt, ka konkrētu finansējumu valsts budžeta programmās var paredzēt tikai valsts budžetā kārtējam gadam vai trim gadiem vidēja termiņa budžetā līdz ar Saeimas balsojumu, turpretim plānošanas dokumentos tiek ietverts indikatīvais finanšu plānojums (paredzēts finansējums), kas, skatot jautājumus MK sēdēs, tiek izvērtēts kopsakarā ar indikatīvi pieejamo valsts finanšu resursu apjomu (fiskālo telpu) attīstības- jauno iniciatīvu/ prioritāro pasākumu finansēšanai plānošanas cikla ietvaros. 75 miljonu eiro ieguldīšana valsts galveno un reģionālo autoceļu seguma sakārtošanā faktiski atbilst īstenībai, jo 2020. gada 28. aprīlī valdība lēma par šādas naudas novirzīšanu autoceļu sakārtošanai 71 valsts ceļu objektā un vairākiem satiksmes drošības projektiem. Ziņojuma ievadā kompaktuma dēļ satiksmes jomai ir atvēlēta viena rindkopa, tajā iekļaujot arī informāciju par atbalstu lidostai un  nacionālajai aviokompānijai.

Cieņā,

|  |  |  |
| --- | --- | --- |
| Pārresoru koordinācijas centra vadītājs | ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU | P.Vilks |

I.Cible

Tālrunis: 67082903

E-pasts: [ilona.cible@pkc.mk.gov.lv](mailto:ilona.cible@pkc.mk.gov.lv)